Moland kyrkje

Moland kyrkje er ei langkyrkje frå 1843 i Fyresdal kommune i Telemark . Ho vart oppført av byggmeister Gunnar Tarjeisøn Klauvreid etter ei typeteikning av H.D.F. Linstow og under tilsyn av Anders Thorsen Syrtveit. Tidlegare har det stått fleire andre kyrkjebygg på staden. Kyrkjestaden vart truleg flytta til prestegarden i Moland i 1342, og kyrkja fekk etterkvart namn etter prestegarden. «Mor» tyder sand- eller grusslette, og namnet har også blitt skrive i fleirtal som Molandene og som Morland. Presteslekta Morland, som lenge var knytt til Fyresdal, tok namn etter staden. Litteratur Henriksveen, Herman, red. (1986). Kirker i Telemark. Stathelle: Flora forlag. s. 162-163. ISBN 82-90695-00-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 486. ISBN 82-7527-022-7. Bakgrunnsstoff Moland kyrkje på Lokalhistoriewiki.no. Fyresdal kommune Arkivert 2014-01-16 ved Wayback Machine. «Moland kyrkje». Kirkesøk. Den norske kyrkja. Moland kyrkje i kulturminnesok.no, nettstaden til Riksantikvaren